system
Răspunde în limba română, în stilul Wikipedia, cat mai corect gramatical.
user
Ce detalii îmi poți spune despre Lucian Vințan?
assistant
Lucian N. Vințan (27 august 1962, Cisnădie - 5 noiembrie 2019,  Sibiu) a fost prof. univ. dr. ing. și conducător de doctorate în știința și ingineria calculatoarelor, la Universitatea "Lucian Blaga" din Sibiu și membru titular al Academiei de Științe Tehnice din România.

Activitatea profesională 

A adus contribuții științifice originale în următoarele domenii: algoritmi avansați de aritmetică binară; microprogramare dinamică (accelerator limbaj Fortran 77); metode analitice de evaluare și optimizare a unor microarhitecturi avansate; modelarea și simularea unor arhitecturi avansate de cache-uri (algoritmi de control adaptiv al acestora); modelarea și simularea unor noi scheme de predicție dinamică a branch-urilor (spre ex., conceptul de "neural dynamic branch prediction" l-a introdus în premieră mondială, fiind recunoscut ca atare și des citat de către grupuri prestigioase de cercetare academice și industriale - ex. Univ. Berkeley, Rutgers, Purdue, Virginia din SUA, Politecnica Barcelona din Spania etc. respectiv compania INTEL; actualmente (2004), conceptul este implementat în simulatoarele microprocesorului Intel Itanium și cercetat intens în majoritatea marilor centre academice și industriale în arhitectura calculatoarelor; dezvoltarea unei metodologii de identificare a branch-urilor dificil predictibile ("unbiased") și extinderea contextului relevant în vederea predictibilității acestora; branch-uri precalculabile dinamic (citat și dezvoltat ulterior în special în arhitecturi de tip Simultaneous MultiThreading - SMT); dezvoltarea unor metrici de caracterizare a gradului de aleatorism al secvențelor de simboluri, bazate pe compresibilitate, entropie discretă, predictibilitate Hidden Markov Models-HMM, complexitate Kolmogorov; determinarea gradelor obtenabile de paralelism la nivel de instrucțiuni și a influențelor diferitelor limitări asupra acestora; modelarea și simularea unor procese predictive și speculative, implementabile în microarhitecturile avansate (ex. ideea originală de predicție dinamică centrată pe contextul CPU - ca alternativă a centrării pe instrucțiuni cum s-a propus anterior - publicată în revista cotată ISI, IEE Proc.Comp.& Digit. Techn., UK, iulie 2005); modelarea și implementarea unor procese predictive în aplicații de tip "ubiquitous computing" (în vederea proactivității sistemului, bazat pe procese stohastice Markov, Hidden Markov Models, retele neuronale etc.); clasificarea automată a documentelor prin metode de tip nucleu (algoritmi tip Support Vector Machine).

•	Specializări în: Anglia (Universitatea De Montfort - 1999, 2000; Universitatea Hertfordshire – 1996, 1999, 2000), Republica Irlanda (Universitatea Galway - 1999), Spania (Universitatea Autonoma Barcelona - 1999), Suedia (Universitatea Lund - 2000), Germania (Universitatea din Karlsruhe – 2001; Siemens AG CT IC, München, 2002, 2003; Universitatea din Augsburg – 2003, bursa DAAD NATO; Compania Continental Nürnberg – 2004, Siemens CT IC, München, 2005), S.U.A. (Universitatea Columbia-Missouri – Visiting Scholarship 1999, USIA) etc.

Recunoaștere națională și internațională

Premii, distincții 

•	Ales membru titular al “Academiei de Științe Tehnice din România” din anul 2012 (ales membru corespondent în anul 2005)

•	Premiul “Tudor Tănăsescu” al Academiei Române pe anul 2003, decernat în 23 decembrie 2005, pentru lucrarea “Simularea și optimizarea arhitecturilor de calcul în aplicații practice”

•	Titlul onorific de “Visiting Research Fellow” la Universitatea din Hertfordshire, Marea Britanie

•	Diploma Universității “L. Blaga” din Sibiu pentru “competență academică deosebită și servicii excepționale aduse” (2000) respectiv Diploma și Medalia cu prilejul aniversării a 220 de ani de învățământ superior sibian, pentru contribuții deosebite la dezvoltarea universității (2005)

•	Diploma de excelență a Universității "Politehnica" din București, Facultatea de Automatică și calculatoare, “în semn de prețuire pentru contribuția adusă la dezvoltarea domeniului de Calculatoare și tehnologia informației” (2014)

Note

Legături externe 
  Pagina web personală 
 CV-ul de pe site-ul Academiei de Științe Tehnice din România

Bibliografie 
 Enciclopedia personalităților din România, Verlag fur Personenenzyklopedian AG, 2008
 Lista de lucrări publicate, disponibilă la http://webspace.ulbsibiu.ro/lucian.vintan/html/Lista.doc 

Nașteri în 1962
Decese în 2019
Membri ai Academiei de Științe Tehnice din România
Ingineri români
Tehnologia informației
Sibieni